KOMISIJOS SPRENDIMAS
2005 m. vasario 18 d.
iš dalies keičiantis Sprendimą 2003/760/EEB, nustatantį specialius reikalavimus, reglamentuojančius žuvininkystės produktų importą iš Prancūzijos Polinezijos, dėl kompetentingos institucijos paskyrimo ir gyvūnų sveikatos sertifikato pavyzdžio
(pranešta dokumentu Nr. K(2005) 356)
(Tekstas svarbus EEE)
(2005/154/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką (1), ypač į jos 11 straipsnio 1 dalį,
kadangi:
(1)
Komisijos sprendime 2003/760/EB (2)„Département de la Qualité Alimentaire et de l’Action Vétérinaire (DQAAV) du Service de Développement Rural du Ministère de l’Agriculture et de l’Élevage“ yra kompentinga institucija Prancūzijos Polinezijoje, paskiriama tikrinti ir sertifikuoti žuvininkystės ir akvakultūros produktus pagal Direktyvos 91/493/EEB reikalavimus.
(2)
Atlikus Polinezijos administracinę restruktūrizaciją, kompetentinga institucija buvo paskirta „Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche“.
(3)
Ši naujoji institucija turi galimybes veiksmingai tikrinti galiojančių taisyklių taikymą.
(4)
DQAAV pateikė oficialų patvirtinimą dėl žuvininkystės ir akvakultūros produktų atitikimo sanitarinės kontrolės ir priežiūros standartams, kaip nustatyta Direktyvoje 91/493/EEB, ir dėl higienos reikalavimų, lygiaverčių toje direktyvoje išdėstytiems reikalavimams, taikymo.
(5)
Todėl reikėtų atitinkamai iš dalies pakeisti Sprendimą 2003/760/EB.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2003/760/EB iš dalies pakeičiamas taip:
1)
1 straipsnis pakeičiamas tokiu straipsniu:
„1 straipsnis
„Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche“ turi būti paskirta kompentinga institucija Prancūzijos Polinezijoje tikrinti ir sertifikuoti žuvininkystės ir akvakultūros produktus pagal Direktyvos 91/493/EEB reikalavimus“.
2)
I priedas pakeičiamas šio sprendimo priedu.
2 straipsnis
Šis sprendimas įsigalioja nuo 2005 m. balandžio 10 d.
3 straipsnis
Šis sprendimas skirtas valstybėms narėms.
Priimta Briuselyje, 2005 m. vasario 18 d.